wannaphong/clean_thaiwikipedia huggingface dataset:
# ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอ
กลุ่มเอของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม เอ ประกอบไปด้วยห้าทีม: บัลแกเรีย, สาธารณรัฐเช็ก, อังกฤษ, คอซอวอ และ มอนเตเนโกร, โดยที่พวกเขาจะลงเล่นในการพบกันหมดในรูปแบบเหย้าและเยือน.

สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.

ตารางคะแนน

นัด
โปรแกรมการแข่งขันจะถูกปล่อยออกมาโดยยูฟ่าในวันเดียวกันกับการจับสลาก ซึ่งได้จัดขึ้นเมื่อวันที่ 2 ธันวาคม ค.ศ. 2018 ใน ดับลิน แต่ละเวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ)

ผู้ทำประตู
การแข่งขันทั้งหมดมี 72 ประตูที่ทำได้ใน 20 นัด สำหรับค่าเฉลี่ย  ประตูต่อนัด.

12 ประตู
 แฮร์รี เคน

8 ประตู
 ราฮีม สเตอร์ลิง

4 ประตู

 แพทริก ชิค
 รอสส์ บาร์กลีย์
 เวดัต มูริคี

3 ประตู
 มาร์คัส แรชฟอร์ด

2 ประตู

 วาซิล โบจีคอฟ
 เจดอน แซนโช
 วาลอน เบริชา
 มิลอต ราชิกา
 สเตฟัน มูกอซา

1 ประตู

 คริสเตียน ดิมิตรอฟ
 อิสมาอิล อิซา
 โทดอร์ เนเดเลฟ
 อิเวลิน โปปอฟ
 จาคุบ บราเบ็ค
 อ็อนเดรจ เซลุสต์กา
 วลาดิมีร์ ดาริดา
 จาคุบ จังค์โต
 อเล็กซ์ ครัล
 ลูคัส มาโซปุสต์
 ซเดเน็ค ออนดราเช็ค
 โตมัส ซูเช็ค
 แทมมี อับราฮัม
 ไมเคิล คีน
 เมสัน เมานต์
 อเล็กซ์ ออกซ์เลด-เชมเบอร์ลิน
 แฮร์รี วิงส์
 อัตดเฮ นูฮิอู
 เอลบา ราชานี
 อามีร์ ราห์มานี
 เมอร์กิม วอจวอดา
 อาร์แบร์ เซเนลี
 มาร์กอ เวชอวิช

1 การทำเข้าประตูตัวเอง
 โตมัส คาลาส (ในนัดที่พบกับ อังกฤษ)
 เมอร์กิม วอจวอดา (ในนัดที่พบกับ อังกฤษ)
 บอริส คอปิตอวิช (ในนัดที่พบกับ สาธารณรัฐเช็ก)
 อาเล็กซันดาร์ ซอฟรานัค (ในนัดที่พบกับ อังกฤษ)

ระเบียบวินัย

 ทีม ผู้เล่น โดนลงโทษในนัดที่พบกับ ติดโทษแบนในนัดที่พบกับ  แดนนี โรส  พบกับ มอนเตเนโกร (25 มีนาคม ค.ศ. 2019) พบกับ บัลแกเรีย (7 กันยายน ค.ศ. 2019) พบกับ เช็กเกีย (11 ตุลาคม ค.ศ. 2019) พบกับ บัลแกเรีย (14 ตุลาคม ค.ศ. 2019)  บีซาร์ ฮาลิมี  พบกับ บัลแกเรีย (25 มีนาคม ค.ศ. 2019) พบกับ บัลแกเรีย (10 มิถุนายน ค.ศ. 2019) พบกับ อังกฤษ (10 กันยายน ค.ศ. 2019) พบกับ มอนเตเนโกร (14 ตุลาคม ค.ศ. 2019)

หมายเหตุ
# ฟุตบอลชิงแชมป์แห่งชาติยุโรป 2020 รอบคัดเลือก กลุ่มบี
กลุ่มบีของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม บี ประกอบไปด้วยห้าทีม: ลิทัวเนีย, ลักเซมเบิร์ก, โปรตุเกส (แชมป์เก่า), เซอร์เบีย และ ยูเครน, โดยที่พวกเขาจะลงเล่นในการพบกันหมดในรูปแบบเหย้าและเยือน.

สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.

ตารางคะแนน

นัด
โปรแกรมการแข่งขันจะถูกปล่อยออกมาโดยยูฟ่าในวันเดียกันกับการจับสลาก, ซึ่งได้จัดขึ้นเมื่อวันที่ 2 ธันวาคม ค.ศ. 2018 ใน ดับลิน. แต่ละเวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).

ผู้ทำประตู
การแข่งขันทั้งหมดมี 68 ประตูที่ทำได้ใน 20 นัด สำหรับค่าเฉลี่ย  ประตูต่อนัด.

11 ประตู
 คริสเตียโน โรนัลโด

10 ประตู
 อาเล็กซานดาร์ มิทรอวิช

4 ประตู
 โรมัน ยาเรมชุค

3 ประตู

 เกร์สัน โรดริเกส
 ดาวิด ตูร์เปล
 บือร์นาร์ดู ซิลวา
 รุสลัน มาลินอฟสกี
 วิคตอร์ ทซีฮันคอฟ

2 ประตู

 อาร์วีดัส นอวิคอวัส
 วีลียัม การ์วัลยู
 กงซาลู แกดึช
 เนมันยา ราดอนยิช
 ดูชัน ทาดีช
 เยฟเฮน โคโนเปลียนคา

1 ประตู

 ไวเตาตัส อันดริอุสเควิชิอุส
 เฟดอร์ เซอร์นีช
 โดนาตัส คัซลาอุสคัส
 เลอันโดร บาร์เรยโร
 ดานีลู ปือไรรา
 บรูนู ฟือร์นังดึช
 กงซาลู ปาซิเอนเซีย
 ปิซซี
 ลูคา ยอวิช
 อาเดม ลยายิช
 นิคอลา มิเลนคอวิช
 อาร์เต็ม เบสเยดิน
 มาร์ลอส
 อันเดรีย ยาร์มอเลนโก
 ออาแลกซันดร์ ซินแชนกอ

1 การทำเข้าประตูตัวเอง

 เกร์สัน โรดริเกส (ในนัดที่พบกับ ยูเครน)

ระเบียบวินัย

 ทีม ผู้เล่น โดนลงโทษในนัดที่พบกับ ติดโทษแบนในนัดที่พบกับ  ซาอูลิอุส มิคอลิอูนัส  พบกับ ลักเซมเบิร์ก (7 มิถุนายน ค.ศ. 2019) พบกับ เซอร์เบีย (10 มิถุนายน ค.ศ. 2019) อาร์วีดัส นอวิคอวัส  พบกับ ลักเซมเบิร์ก (7 มิถุนายน ค.ศ. 2019) พบกับ เซอร์เบีย (10 มิถุนายน ค.ศ. 2019) พบกับ ยูเครน (11 ตุลาคม ค.ศ. 2019) พบกับ เซอร์เบีย (14 ตุลาคม ค.ศ. 2019) มอเดสตัส วอร็อบจอวัส  พบกับ ลักเซมเบิร์ก (7 มิถุนายน ค.ศ. 2019) พบกับ เซอร์เบีย (10 มิถุนายน ค.ศ. 2019)  เลอันโดร บาร์เรยโร  พบกับ ยูเครน (25 มีนาคม ค.ศ. 2019) พบกับ เซอร์เบีย (10 กันยายน ค.ศ. 2019) พบกับ โปรตุเกส (11 ตุลาคม ค.ศ. 2019) พบกับ เซอร์เบีย (14 พฤศจิกายน ค.ศ. 2019) เดิร์ก คาร์ลสัน  พบกับ ลิทัวเนีย (22 มีนาคม ค.ศ. 2019) พบกับ ยูเครน (25 มีนาคม ค.ศ. 2019) พบกับ ลิทัวเนีย (7 มิถุนายน ค.ศ. 2019) พบกับ ยูเครน (10 มิถุนายน ค.ศ. 2019)  อูรอส สปายิช  พบกับ โปรตุเกส (25 มีนาคม ค.ศ. 2019) พบกับ ยูเครน (7 มิถุนายน ค.ศ. 2019) พบกับ ลักเซมเบิร์ก (10 กันยายน ค.ศ. 2019) พบกับ ลิทัวเนีย (14 ตุลาคม ค.ศ. 2019)  ทารัส สเตปาเนนโก  พบกับ โปรตุเกส (14 ตุลาคม ค.ศ. 2019) พบกับ เซอร์เบีย (17 พฤศจิกายน ค.ศ. 2019)

หมายเหตุ
# กราฟแรงต้านเชิงขั้ว
กราฟแรงต้านเชิงขั้ว หรือ กราฟเชิงขั้ว (Polar plot) คือ การเขียนกราฟเส้นโค้งแสดงความสัมพันธ์ระหว่างสัมประสิทธิ์แรงยก กับสัมประสิทธิ์แรงต้าน ของชิ้นส่วนของอากาศยานในการทดลองในอุโมงค์ลมShames, Irving H. (1962). Mechanics of Fluids. McGraw-Hill. p. 364. LCCN 61-18731. Retrieved 8 November 2012. Another useful curve that is commonly used in reporting wind-tunnel data is the CL vs CD curve, which is sometimes called the polar plot.

สมบัติของชิ้นส่วนของอากาศยานได้ถูกบรรยายผ่านปริมาณไม่มีหน่วยสองตัว นั่นคือ สัมประสิทธิ์แรงต้าน และสัมประสิทธิ์แรงยก สัมประสิทธิ์ทั้งสอง สามารถเขียนเป็นฟังก์ชันที่ขึ้นกับมุมประทะ (Angle of Attack) เลขเรย์โนลด์ และเลขมัคได้ โดยปกติแล้ว ค่าสัมประสิทธิ์ทั้งสองมักถูกนำไปเขียนกราฟกับมุมปะทะ แต่เนื่องจากค่าทั้งสองไม่มีหน่วย และได้ถูกนิยามให้อยู่ในสเกลเดียวกัน เราจึงสามารถเขียนกราฟแสดงความสัมพันธ์ระหว่างค่าทั้งสองได้โดยพารามิไทรซ์ (Parametrize) เส้นโค้งด้วยมุมปะทะ ในการเขียนกราฟแบบนี้ เราจะได้ว่า หากแรงยกและแรงต้านตั้งฉากกัน โดยที่แรงต้านอยู่ในทิศขนานกับการไหลของของไหล แล้วทิศทางของแรงลัพธ์ที่สัมประสิทธิ์แรงต้านและแรงยกค่าหนึ่ง ๆ จะทำมุมเป็นทิศเดียวกันกับเส้นตรงที่ลากจากจุดกำเนิดของกราฟแรงต้านเชิงขั้ว ไปยังคู่อันดับแรงต้านและแรงยกนั้น ๆAnderson, John D. Jnr. (1999). Aircraft Performance and Design. Cambridge: WCB/McGraw-Hill. ISBN 0-07-116010-8.

สำหรับการเก็บข้อมูลจากการทดลองในอุโมงค์ลมที่ชิ้นส่วนของอากาศยานที่ต้องการทำการทดลองได้ถูกตรึงไว้กับมุมปะทะคงที่ เราสามารถเก็บข้อมูลแรงยกและแรงต้านได้โดยวัดขนาดแรงทิศทางของแรงลัพธ์ เมื่อเปลี่ยนมุมปะทะไปเรื่อย ๆ กราฟที่ได้จะเป็นกราฟแรงต้านเชิงขั้ว ข้อมูลของแรงยกและแรงต้านถูกนำเสนอออกมาในรูปแบบนี้เป็นครั้งแรกโดยออตโต ลิเลียนธาล ในช่วงปี 1880 และในช่วงปี 1910 กุสตาฟ ไอเฟล ได้ใช้ชื่อ “กราฟแรงต้านเชิงขั้ว” เป็นคนแรก

กราฟแรงต้านเชิงขั้วสามารถแสดงความสัมพันธ์ระหว่างสัมประสิทธิ์แรงต้าน แสดงข้อมูลมากเพียงพอสำหรับนำไปแปรผลเพื่อวิเคราะห์ ปรับปรุง และพัฒนาการทำงานของชิ้นส่วนของอากาศยาน
# วิทยาตับ
วิทยาตับ  เป็นสาขาย่อยของ วิทยาทางเดินอาหาร  สาขาหนึ่งของแพทยศาสตร์ ที่มุ่งเน้นการศึกษาเกี่ยวกับถุงน้ำดี หลอดน้ำดี ตับ และตับอ่อน และการบริหารจัดการกับพยาธิสภาพและภาวะของโรคที่เกี่ยวข้องอวัยวะดังกล่าว แพทย์ผู้เชี่ยวชาญเฉพาะทางนี้จะเรียกว่า อายุรแพทย์วิทยาตับ (Hepatologist) 

โรคและพยาธิสภาพที่เกี่ยวข้องกับอาการตับอักเสบจากไวรัส (viral hepatitis) และการบริโภคเครื่องดื่มแอลกอฮลเป็นกลุ่มอาการสำคัญของการศึกษาในแขนงนี้ ปัจจุบันมีประชากรกว่า 2 พันล้านคนบนโลกที่ติดเชื้อตับอักเสบ บี อย่างน้อยชั่วขณะหนึ่งในชีวิต ในขณะที่มีผู้ป่วยถาวรราว 350 ล้านคน  มะเร็งตับราว 80% เกิดจากไวรัสตับอักเสบบี หรือ ไวรัสตับอักเสบซี ซึ่งนับเป็นตัวการสำคัญที่ทำให้เกิดการเสียชีวิตขากโรคมะเร็ง รองจากบุหรี่ ปัจจุบันจึงมีการสร้างความตื่นตัวในเรื่องของการให้วัคซีนและการตรวจร่างกายอย่างจริงจังก่อนมีการถ่ายเลือด เพื่อลดความเป็นไปได้ในการติดเชื้อดังกล่าว
# จิตเวชศาสตร์เด็กและวัยรุ่น
จิตเวชศาสตร์เด็กและวัยรุ่น (หรือ pediatric psychiatry) เป็นสาขาย่อยหนึ่งของจิตเวชศาสตร์ที่เน้นการศึกษาเกี่ยวกับการตรวจหาโรค การรักษา และการป้องกันโรคทางจิตเวชในเด็ก วัยรุ่น และครอบครัวของเด็กและวัยรุ่น

การวินิจฉัยโรคนั้นต้องพึงระวังถึงภูมิหลังของเด็ก เนื่องด้วยอาการมักคลุมเครือและมีการเกิดร่วมกัน แพทย์จึงต้องใช้การรักษาที่ตรงจุด ตามเหตุที่ก่อให้เกิดปัญหา
# กระเช้าถุงทอง
กระเช้าถุงทอง  เป็นพืชในสกุลไก่ฟ้า ลักษณะเป็นไม้เถาเกลี้ยงหรือมีขนตามลำต้น ก้านใบและช่อดอก ใบรูปไข่กว้างหรือจัก 3 พูตื้น ๆ ยาว 11-12 เซนติเมตร แผ่นใบมีขนและต่อม ก้านใบยาว 3.5-5.2 เซนติเมตร ดอกออกเป็นช่อแบบแยกแขนง ยาวได้ถึง 6 เซนติเมตร มีใบประดับรูปไข่ ยาวประมาณ 1 มิลลิเมตร ก้านดอกยาว 6-7 มิลลิเมตร กลีบดอกสีครีมเขียวอมน้ำตาล ด้านในสีน้ำตาลแดงหรือดำ หลอดกลีบดอกเรียวแคบยาว 0.8-1.6 เซนติเมตร ปลายกลีบบานออก กระเปาะรูปไข่กว้างเกือบกลม ยาว 4-8 มิลลิเมตร เส้าเกสรยาวประมาณ 2 มิลลิเมตร ผลรูปไข่กว้าง ยาว 4-4.5 เซนติเมตร เมล็ดรูปสามเหลี่ยมรวมปีก ยาว 7-8 มิลลิเมตร มีตุ่มด้านเดียวสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 10, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

กระเช้าถุงทองมีถิ่นกำเนิดในอินโดจีน ปลูกเป็นไม้เลื้อยประดับบนดินร่วน ในที่ที่มีแสงแดดจัดถึงรำไร ในกระเช้าถุงทองมีกรดอะริสโตโลคิก ซึ่งเป็นสารก่อมะเร็งและเป็นพิษต่อไต
# เฮโล 3
เฮโล 3  เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ สำหรับเครื่องคอนโซลเอกซ์บอกซ์ 360 ตัวเกมเป็นการสรุปเรื่องราวที่เป็นปมหลักของภาค คอมแบทอิวอลฟด์ ในปี 2001 และดำเนินต่อไปในภาค 2 ในปี 2004 ตัวเกมวางจำหน่ายในวันที่ 25 กันยายน 2007 ในออสเตรเลีย บราซิล  อินเดีย นิวซีแลนด์ อเมริกาเหนือ และสิงคโปร์ วันที่ 26 กันยายน 2007 ในยุโรป และวันที่ 27 กันยายน 2007 ในญี่ปุ่น

บันจีเริ่มพัฒนาเกม เฮโล 3 หลังจากวางขายเกม เฮโล 2 ไปไม่นาน ตัวเกมได้รับการประกาศอย่างเป็นทางการในงานอี3 2007 และตัวเกมได้เปิดตัวพร้อมกับตัวเกมเบต้าผู้เล่นหลายคนซึ่งเปิดให้แก่ผู้เล่นที่ซื้อเกม แครกดาวน์ บนเอกซ์บอกซ์ 360 ไมโครซอฟท์ใช้เงินถึง 40 ล้านดอลลาร์ในการทำตลาดเกมเพื่อขายคอนโซลให้มากขึ้นและขยายความดึงดูดของเกมเกินกว่าฐานแฟนคลับ เฮโล ที่ถูกสร้างขึ้น การตลาดนี้ยังรวมการส่งเสริมการขายแบบ cross-promotions และเกมโลกคู่ขนานความจริง

ก่อนจะถึงวันเปิดตัวอย่างเป็นทางการ ตัวเกม เฮโล 3 กว่า 4.2 ล้านชุดอยู่ที่ร้านค้าปลีก เฮโล 3 ทำรายได้ถึง 300 ล้านดอลลาร์สหรัฐในสัปดาห์แรก ผู้เล่นมากกว่าหนึ่งล้านคนเล่น เฮโล 3 บนเอกซ์บอกซ์ไลฟ์ใน 20 ชั่วโมงแรกหลังวางขาย  จนถึงปัจจุบัน เฮโล 3 มียอดขายเกินกว่า 14.5 ล้านชุดทำให้เป็นเกมเอกซ์บอกซ์ 360 ที่ขายดีที่สุดตลอดกาลเป็นลำดับที่ห้า และเป็นเกมเฉพาะเอกซ์บอกซ์ 360 ที่ขายดีที่สุด และเป็นเกมยิงมุมมองบุคคลที่หนึ่งที่ขายดีที่สุดบนคอนโซลนอกจากเกม คอลล์ออฟดิวตี นอกจากนี้ตัวเกมยังเป็นวิดีโอเกมที่ขายดีที่สุดในสหรัฐในปี 2007 โดยผลตอบรับโดยรวม ตัวเกมได้รับการตอบรับอย่างดีจากนักวิจารณ์รวมถึงฟอร์จและผู้เล่นหลายคนที่แยกออกมาเป็นฟีเจอร์ที่แข็งแกร่ง อย่างไรก็ตามนักวิจารณ์บางคนวิจารณ์การเล่นคนเดียวโดยเฉพาะโครงเรื่องและรูปแบบแคมเปญ ตัวเกมภาคก่อน เฮโล 3 โอดีเอสที วางจำหน่ายทั่วโลกในวันที่ 22 กันยายน 2009 ภาคต่อ เฮโล 4 วางจำหน่ายทั่วโลกในวันที่ 6 พฤศจิกายน 2012 ซึ่งถูกพัฒนาโดย 343 อินดัสตรี และทำรายได้กว่า 220 ล้านดอลลาร์ในวันที่เปิดตัว เฮโล 3 วางจำหน่ายอีกครั้งโดยเป็นส่วนหนึ่งของ เฮโล: เดอะมาสเตอร์ชีฟคอลเลกชัน สำหรับเอกซ์บอกซ์วันในวันที่ 11 พฤศจิกายน 2014 และชุดดังกล่าวจะเปิดตัวสำหรับไมโครซอฟท์ วินโดวส์ในปี 2019
# เจ้าหญิงอิซาเบลลาแห่งบาวาเรีย
เจ้าหญิงอิซาเบลลาแห่งบาวาเรีย  ประสูติเมื่อวันที่ 31 สิงหาคม 2406 ณ มิวนิก บาวาเรีย เป็นพระธิดาใน เจ้าชายอดัลเบิร์ตแห่งบาวาเรีย กับ อินฟันตาอมาเลียแห่งสเปน พระองค์เป็นพระราชนัดดาใน พระเจ้าลุดวิจที่ 1 แห่งบาวาเรีย ผ่านทางสายพระบิดา และทรงเป็นพระราชนัดดาใน พระเจ้าการ์โลสที่ 4 แห่งสเปน ผ่านทางสายพระมารดา 
 เสกสมรส 
ในปี 2426 พระองค์ทรงเสกสมรสกับ เจ้าชายโทมัส ดยุกแห่งเจนัว มีพระบุตรดังนี้
เจ้าชายแฟร์ดีนันโด ดยุกแห่งเจนัว (2427-2506)
เจ้าชายฟิลิแบร์โต ดยุกแห่งเจนัว
เจ้าหญิงมาเรีย โบนาแห่งซาวอย-เจนัว
เจ้าชายอดัลแบร์โต ดยุกแห่งแบร์กาโม
เจ้าหญิงมาเรีย แอดิเลดแห่งซาวอย-เจนัว
เจ้าชายยูจีโน ดยุกแห่งเจนัว

งานเสกสมรสของทั้ง 2 เป็นที่ขึ้ยชื่อว่าเรียบง่ายและมีรสนิยมในเวลาเดียวกัน ซึ่งพระเจ้าลุดวิจที่ 2 แห่งบาวาเรีย พระราชทานพระราชทรัพย์และทรงเป็นองค์ประธานสำคัญในงานี้

พระองค์ทรงงานในเรื่องของการกุศลในประเทศ และเป็นองค์ประธานในองค์กรของสตรีหลายๆอย่างในประเทศ
 เครื่องราชอิสริยาภรณ์ 
  : Dame of the Order of the Starry Cross
  : 612th Dame of the Order of Queen Maria Luisa - 50px
 อ้างอิง 
 "Princess Isabella's Wedding" (PDF), The New York Times, 21 May 1883
 "Quirinal and the Pope", The New York Times, Rome, 9 January 1905
 "Italy's Tribute to Victor Emmanuel", The New York Times, Rome, 5 June 1911
 "Flames Imperil Duchess of Genoa", The New York Times, Rome, 23 March 1913
 "Duchess of Genoa Dies in Rome", The New York Times, Rome, 27 February 1924
# อีมน์มอเนกัสก์
"อีมน์มอเนกัสก์"  เป็นเพลงชาติของโมนาโก

 ประวัติเพลงชาติ 
เตโอฟี แลลาโด ดือ คาสโต (Théophile Bellando de Castro) คือผู้ประพันธ์เพลง และนักแต่งเพลง โดยในเพลงแรกคือเพลง "Hymne Monégasque" แต่งขึ้นในปี ค.ศ. 1841 ต่อมา กาสตี บลาซ (Castil-Blaze) ได้มีการดัดแปลงทำนอง ในปี ค.ศ. 1848 ดินแดนในประเทศถูกสร้างขึ้นโดยเจ้าชาย โฟลเรสตอง (Florestan) จึงนำผลงานเพลงของ แบลลาโด (Bellando) และจึงกลายเป็นเพลง มาร์ชแห่งผู้จงรักภัคดีของชาติ (March of the National Loyalists) ถูกนำไปใช้ในปี ค.ศ. 1896 (ชาเลส อัลเบอรท์) Charles Albrecht ได้จัดองค์ประกอบของเพลงและเรียบเรียงใหม่สำหรับ เปียโน ถูกนำไปเผยแพร่โดย ตีเอบู (Tihebaux) ใน กรุงปารีส และเรียกชื่อว่า Air National de Monaco ในปี ค.ศ. 1897 ดือโกเซล(Decourcelle) แห่งเมือง นีส ถูกตีพิมพ์ในหนังสือฉบับสมบูรณ์รหัส 429 เพลงชาติโมนาโก (Hymne National de Monaco) สำหรับเปียโน

 เนื้อเพลงอย่างเป็นทางการในปัจจุบัน 
 เนื้อเพลงภาษาโมนาโก คำแปลเป็นภาษาฝรั่งเศส คำแปลเป็นภาษาไทย A Marcia de Muneghu / Inu Nactionale  Hymne Monégasque  เพลงแห่งโมนาโก Oilà cü ne toca!
 Oilà cü ne garda!
 Fò che cadün sace ben aiço d'aiçì

 Riturnelu :
 Despoei tugiù, sciü d'u nostru paise
 Se ride aù ventu, u meme pavayun
 Despoei tugiù a curù russa e gianca
 E stà l'emblèma d'a nostra libertà
 Grandi e piciui, l'an sempre respetà

 Amu ch'üna tradiçiun,
 Amu ch'üna religiun,
 Amu avüu per u nostru unù
 I meme Principi tugiù
 E ren nun ne scangera
 Tantu ch'u suriyu lüjerà;
 Diu sempre n'agiüterà
 E ren nun ne scangera

 Riturnelu : Ohé, vous qui nous voisinez!
 Ohé, vous qui nous regardez!
 Il importe que chacun retienne bien ceci:

 Refrain :
 Depuis toujours, sur notre pays,
 Le même drapeau est déployé au vent,
 Depuis toujours les couleurs rouge et blanc
 Sont le symbole de notre liberté
 Grands et petits les ont toujours respectées.

 Nous avons perpétué les mêmes traditions;
 Nous célébrons la même religion;
 Nous avons l'honneur
 D'avoir toujours eu les mêmes Princes.
 Et rien ne changera jamais
 Tant que le soleil brillera;
 Dieu nous aidera toujours
 Et rien ne changera jamais.

 Refrain : สวัสดีท่านผู้เป็นเพื่อนบ้านของเรา!
 สวัสดีท่านผู้กำลังมองดูเรา!
 นี่คือสิ่งสำคัญที่ทุกท่านนั้นจักต้องจำไว้:

 ซ้ำ:
 แผ่นดินของเราดำรงอยู่ชั่วนิจนิรันดร์
 ธงผืนหนึ่ง นั้นโบกสะบัดตามสายลม
 สีแดงและขาวดำรงอยู่ชั่วนิรันดร์
 เป็นสัญลักษณ์แห่งเสรีภาพของเรา
 ผู้ใหญ่และผู้เยาว์เคารพต่อท่านเสมอมา

 เราสืบสานประเพณีเดียวกันนี้
 เราฉลองศาสนาเดียวกันนี้
 เราได้รับเกียรติ
 ที่จะมีเจ้าชายองค์เดียวกันเสมอมา
 และจะไม่มีอะไรเปลี่ยนแปลง
 ตราบเท่าที่ดวงอาทิตย์ส่องแสง
 พระเจ้าจะทรงช่วยเหลือเราเสมอ
 และจะไม่มีอะไรเปลี่ยนแปลง

 ซ้ำ:
หมวดหมู่:เพลงชาติ
หมวดหมู่:สัญลักษณ์ของประเทศโมนาโก
# ทางหลวงแผ่นดินหมายเลข 294
ทางหลวงแผ่นดินหมายเลข 294 หรือ ทางเลี่ยงเมืองศรีสะเกษ (สายบ้านเพียนาม–โรงเรียนกีฬา หรือ ถนนทองมาก) เป็นถนนลาดยางระยะทางสั้นๆ ที่มีขนาด 4 - 6 ช่องจราจร เพื่อช่วยแก้ไขปัญหาจราจรบนถนนสายต่างๆ ในเขตเทศบาลเมืองศรีสะเกษ จังหวัดศรีสะเกษ โดยเริ่มจากแยกพืชสวน ตัดกับทางหลวงแผ่นดินหมายเลข 226 มุ่งหน้าไปทางทิศตะวันออก ข้ามทางรถไฟสายตะวันออกเฉียงเหนือ ช่วงองค์การบริหารส่วนจังหวัดศรีสะเกษ ผ่านแยก ม.รามคำแหง แล้วผ่านแยกไอติม ตัดกับทางหลวงแผ่นดินหมายเลข 220 และผ่านแยก อส. ตัดกับทางหลวงแผ่นดินหมายเลข 221 แล้วไปสิ้นสุดที่จุดตัดทางหลวงแผ่นดินหมายเลข 226 มีระยะทางทั้งสิ้น 10.925 กิโลเมตร แต่เดิมทางหลวงสายนี้เคยเป็นส่วนหนึ่งของทางหลวงแผ่นดินหมายเลข 226 เป็นเส้นทางในความรับผิดชอบของแขวงทางหลวงศรีสะเกษที่ 1

 รายชื่อทางแยก 

 เขตควบคุม 
ถนนทองมาก แบ่งเขตการควบคุมออกเป็น 1 ตอน ได้แก่
+ถนนทองมากช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100ทางเลี่ยงเมืองศรีสะเกษ0+000 - 10+96510.965หมวดทางหลวงศรีสะเกษศรีสะเกษที่ 1ศรีสะเกษรวม1 ตอนควบคุมรวมระยะทาง10.965 กม.

 แหล่งข้อมูลอื่น 
 ระบบสารสนเทศโครงข่ายทางหลวง  กรมทางหลวง กระทรวงคมนาคม

294
294
3-294
หมวดหมู่:ถนนในจังหวัดศรีสะเกษ
# ทางหลวงแผ่นดินหมายเลข 288
ทางหลวงแผ่นดินหมายเลข 288 หรือ ถนนวงแหวนรอบเมืองบุรีรัมย์ หรือ ถนนเลี่ยงเมืองบุรีรัมย์ เป็นทางหลวงแผ่นดินในจังหวัดบุรีรัมย์ มีลักษณะเป็นวงแหวนล้อมรอบอำเภอเมืองบุรีรัมย์ โดยแนวเส้นทางด้านทิศตะวันออกละตะวันตกเป็นแนวโค้งไปผ่านตำบลต่างๆ ของอำเภอเมืองบุรีรัมย์

 รายละเอียดเส้นทาง 
เส้นทางเริ่มต้นที่ทางหลวงแผ่นดินหมายเลข 219 บริเวณแยกแยกเทพนคร ไปทางทิศตะวันตกเฉียงใต้ แล้วเข้าเขตเมืองบุรีรัมย์ ผ่านแยกแสงรุ้ง แล้วเข้าเมืองบุรีรัมย์ ผ่านแยกวงเวียนพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช และแยกเสนศิริอนุสรณ์ ออกนอกเขตเทศบาลนครบุรีรัมย์ ตำบลบ้านบัว แล้วเข้าสะพานข้ามทางรถไฟสายตะวันออกเฉียงเหนือ ผ่านตำบลซุมเห็ด แล้วผ่านแยกบ้านกุงในทางตะวันออก แล้วผ่านแยกหนองม่วง แล้วไปสิ้นสุดที่แยกบ้านหนองโสน ตัดกับทางหลวงแผ่นดินหมายเลข 219 มีระยะทางตลอดทั้งสายรวม 15.559 กิโลเมตร เป็นเส้นทางในความรับผิดชอบของแขวงทางหลวงบุรีรัมย์

 รายชื่อทางแยก
# แคลลัม ฮัดสัน-โอดอย
แคลลัม เจมส์ ฮัดสัน-โอดอย (เกิด 7 พฤศจิกายน ค.ศ. 2000) เป็นนักฟุตบอลชาวอังกฤษ ปัจจุบันลงเล่นในตำแหน่งกองหน้า ให้กับไบเออร์ เลเวอร์คูเซิน สโมสรในบุนเดสลีก้า จากการยืมตัวมาจากเชลซี และทีมชาติอังกฤษ
# กองทัพโมซัมบิก
กองทัพโมซัมบิก มีชื่อเรียกอย่างเป็นทางการว่า กองทัพป้องกันโมซัมบิก (:FADM) ประกอบไปด้วย กองทัพบก, กองทัพอากาศและป้องกันภัยทางอากาศ, กองทัพเรือ, และ ทหารอาสาสมัคร

กลางเดือนสิงหาคม ค.ศ. 1994 กองทัพโมซัมบิกได้มีการจัดส่วนราชการใหม่ ภายหลังสิ้นสุดสงครามกลางเมือง โดยรวมกองกำลังที่งสอง ได้แก่ กองกำลังประชาชนปลดปล่อยโมซัมบิก (People's Forces of Liberation of Mozambique : FPLM) และ RENAMO.

 ประวัติ 

 การจัดส่วนราชการ
# นัวร์
นัวร์  เป็นกลุ่มดนตรีบอยแบนด์ชาวเกาหลีใต้ที่ก่อตั้งโดย Luk Factory ในกรุงโซล  เปิดตัวครั้งแรกเมื่อวันที่ 9 เมษายน 2018 ด้วยอัลบั้ม "Twenty's Noir" กับมิวสิกวิดีโอเพลง "Gangsta" ปัจจุบันประกอบด้วยสมาชิก 9 คน คือ ซึงฮุน, ยอนกุก, จุนยง, ยุนซ็อง, ชีฮอน, โฮยอน, ชีฮา, มินฮยอก และ แดวอน

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ ตำแหน่ง โรมัน ไทย ฮันกึล โรมัน ไทย ฮันกึล Seunghoon  ซึงฮุน 승훈 Shin Seung Hoon  ชิน ซึงฮุน 신승훈   หัวหน้าวง , แร็ปเปอร์หลัก Yeonkuk  ยอนกุก 연국 Kim Yeon Kuk  คิม ยอนกุก 김연국  นักร้องสนับสนุน , นักเต้นนำ Junyong  จุนยง 준용 Lee Jun Yong  อี จุนยง 이준용  นักร้องเสียงหลัก Yunsung  ยุนซ็อง 윤성 Nam Yun Sung  นัม ยุนซ็อง 남윤성  นักร้องนำ , ภาพลักษณ์วง Siheon  ชีฮอน 시헌 Kim Si Heon  คิม ชีฮอน 김시헌  นักร้องสนับสนุน Hoyeon  โฮยอน 호연 Ryu Ho Yeon  รยู โฮยอน 유호연  แร็ปเปอร์เสริม , นักเต้นหลัก Siha  ชีฮา 시하 Yang Si Ha  ยัง ชีฮา 양시하  นักร้องเสียงหลัก Minhyuk  มินฮยอก 민혁 Kim Min Hyuk  คิม มินฮยอก 김민혁  แร็ปเปอร์นำ , นักเต้นนำ Daewon  แดวอน 대원 Kim Dae Won  คิม แดวอน 김대원  นักร้องสนับสนุน , นักเต้นนำ

ผลงานเพลง
# บัวทอง
บัวทอง  เป็นพืชในสกุลบัวทอง กระจายพันธุ์ในอนุทวีปอินเดียไปจนถึงอินโดจีนตอนบน ลักษณะเป็นไม้พุ่ม สูงได้ถึง 2 เมตร ใบรูปไข่ รูปขอบขนานหรือรูปใบหอก ออกเรียงตรงข้าม ยาว 2-7 เซนติเมตร เส้นแขนงใบข้างละ 2-4 เส้น ก้านใบยาว 1-4 มิลลิเมตร ดอกออกเป็นช่อมี 1-5 ดอก ก้านดอกยาว 0.3-1.5 เซนติเมตร กลีบเลี้ยงรูปรีกว้างหรือรูปใบพาย ยาว 0.5-1 เซนติเมตร มีแถบต่อมกระจาย ดอกรูปถ้วย เส้นผ่านศูนย์กลาง 3-6 เซนติเมตร กลีบดอกรูปไข่กลับหรือเกือบกลม ยาว 1.5-3 เซนติเมตร เกสรเพศผู้มี 5 มัด มัดละ 60-80 อัน ยาว 0.5-1 เซนติเมตร พลาเซนตารอบแกนร่วม เกสรเพศเมียแยก 5 แฉก ก้านเกสรยาว 2-7 มิลลิเมตร ผลรูปไข่หรือรูปโคน ยาว 1-1.7 เซนติเมตรสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 223, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# กองพลเรือดำน้ำที่ 24 (รัสเซีย)
กองพลเรือดำน้ำที่ 24  เป็นหน่วยของกองเรือเหนือแห่งกองทัพเรือรัสเซีย ชื่อรัสเซียประกอบด้วย Дивизия (ดีวิสยา - กอง) АПЛ (เอพีแอล เป็นตัวย่อของ Атомная подводная лодка - เรือดำน้ำปรมาณู) СФ (เอสเอฟ เป็นตัวย่อของ เซเวอร์นีโฟลท - กองเรือเหนือ) และหมายเลขกองพลที่ 24 เข้าด้วยกัน

 ประวัติ 
ด้วยสหภาพโซเวียตเปิดตัวเรือดำน้ำติดตั้งขีปนาวุธร่อน กองทัพเรือโซเวียตได้ก่อตั้งรูปขบวนใหม่ในการดำเนินงาน

การก่อตั้งของกองพลที่ 24 ได้รับคำสั่งจากหัวหน้าเสนาธิการทหารเรือเมื่อวันที่ 11 พฤษภาคม ค.ศ. 1985 และจัดเตรียมเครื่องมือในปีเดียวกันขนานใหญ่ ซึ่งได้รับการก่อตั้งเมื่อวันที่ 30 ตุลาคม ค.ศ. 1985 เรือดำน้ำได้รับการนำมามอบหมายให้แก่กองพลที่เพิ่งจัดตั้ง โดยมีผู้บัญชาการคนแรกของกองพลคือกัปตันอันดับ 1 วลาดีมีร์ มิไคโลวิช โมนาสตีร์ชิน

 ผู้บัญชาการ 
 กรกฎาคม ค.ศ. 1985–ตุลาคม ค.ศ. 1987 พลเรือโท วลาดีมีร์ มิไคโลวิช โมนาสตีร์ชิน
 ตุลาคม ค.ศ. 1987–ธันวาคม ค.ศ. 1989 พลเรือโท นิโคเลย์ อีวาโนวิช มาซิน
 ธันวาคม ค.ศ. 1989–มิถุนายน ค.ศ. 1992 พลเรือตรี บอริส เซียร์เกเยวิช บอกดานอฟ
 กันยายน ค.ศ. 1992–มิถุนายน ค.ศ. 1996 พลเรือตรี เซียร์เกย์ อนาโตลีเยวิช บลิซนุค
 มิถุนายน ค.ศ. 1996–กันยายน ค.ศ. 1998 พลเรือตรี อะเลคซันดร์ นีโคลาเยวิช บูคิน
 กันยายน ค.ศ. 1998–สิงหาคม ค.ศ. 2000 พลเรือตรี อะเลคเซย์ วิตอลเยวิช บูริลีเชฟ
 สิงหาคม ค.ศ. 2000–ไม่ทราบเดือน ค.ศ. 200? พลเรือตรี วลาดีมีร์ อีวาโนวิช โคโรเลฟ
 ไม่ทราบเดือน ค.ศ. 200?–ปัจจุบัน พลเรือตรี อนาโตลี นีนาคอฟ

 เรือ 
 เรือดำน้ำชั้นอาคูลา ชั้น I เอสเอสเอ็น แพนเทอรา (เค-317)
 อาคูลา ชั้น I เอสเอสเอ็น โวลค (เค-461)
 อาคูลา ชั้น I เอสเอสเอ็น เลพเพิร์ด (เค-328)
 อาคูลา ชั้น I เอสเอสเอ็น ไทเกอร์ (เค-154)Kommersant VLAST No.7(760), 25 Feb 2008
 อาคูลา ชั้น II เอสเอสเอ็น เว็บร์ (เค-157)
 อาคูลา ชั้น II เอสเอสเอ็น เกพาร์ด (เค-335)
# จาย อังค์สุธาสาวิทย์
จาย อังค์สุธาสาวิทย์ (ชื่อเล่น: ทีเจ; 16 กุมภาพันธ์ พ.ศ. 2538 –) เป็นนักกีฬาจักรยานลู่ชาวไทยเชื้อสายออสเตรเลีย เขาได้รับรางวัลเหรียญทองในประเภทคีรินชายจากการแข่งขันกีฬาจักรยานในเอเชียนเกมส์ 2018

 ประวัติ 
จาย เป็นลูกครึ่งไทย-ออสเตรเลีย เกิดและเติบโตในประเทศออสเตรเลีย โดยมีบิดาเป็นชาวไทย และมารดาเป็นชาวออสเตรเลีย จายตัดสินใจเข้าร่วมการแข่งขันในนามนักกีฬาทีมชาติไทย ตั้งแต่ พ.ศ. 2560 โดยก่อนหน้านี้เขาได้เป็นตัวแทนนักกีฬาทีมชาติออสเตรเลียในระดับเยาวชน

ในปี พ.ศ. 2556 จายได้เข้าร่วมแข่งขันจักรยานลู่เยาวชนชิงแชมป์โลก 2013 ในฐานะตัวแทนของทีมชาติออสเตรเลีย ร่วมกับแพทริก คอนสเตเบิลและอเล็กแซนเดอร์ รัดซีกีแยวิตช์ และจายได้รับเหรียญทองจากการแข่งประเภททีมสปรินต์

ในปี พ.ศ. 2560 ในการแข่งขันจักรยานรายการเอซีซี แทร็กเอเชียคัพ 2017 ที่จัดขึ้น ณ กรุงเทพมหานคร ประเทศไทย จายได้เข้าแข่งขันในสังกัดฟิชเชอร์แมนเฟรนด์และได้รับเหรียญทองแดงจากการแข่งขันประเภทคีริน และทีมสปรินต์

วันที่ 31 สิงหาคม พ.ศ. 2561 จายได้รับรางวัลเหรียญทองจากการแข่งขันกีฬาจักรยานในเอเชียนเกมส์ 2018 ประเภทลู่ ที่จัดขึ้นที่เมืองจาการ์ตาและปาเล็มบัง ประเทศอินโดนีเซีย โดยทำเวลาได้ 10.009 วินาที ซึ่งสามารถเอาชนะยูได นิตตะจากประเทศญี่ปุ่น ไปได้แค่เพียง 0.003 วินาที จากนั้นในวันที่ 6 กันยายน ของปีเดียวกันนี้ ในการแข่งขันแทร็กอินเตอร์เนชันแนล อีเวนต์ที่ 1 และ 2 คลาสบี 2018 ที่ไท่หยวน ประเทศจีน จายได้รับรางวัลเหรียญทองจากการแข่งขันจักรยานประเภทลู่ และในวันที่ 5 ตุลาคม จายในการแข่งขันจักรยานรายการเอซีซี แทร็กเอเชียคัพ 2018 ที่จัดขึ้น ณ จังหวัดสุพรรณบุรี จายได้รับรางวัลเหรียญทองจากการแข่งขันประเภทคีริน

 เกียรติประวัติ 
พ.ศ. 2556
 เหรียญทอง เยาวชนชิงแชมป์โลก – ทีมสปรินต์

พ.ศ. 2560
 เหรียญทอง เอซีซี แทร็กเอเชียคัพ 2018 – คีริน และทีมสปรินต์ (ร่วมกับสังกัดฟิชเชอร์แมนเฟรนด์)

พ.ศ. 2561
 เหรียญทอง เอเชียนเกมส์ 2018 – คีริน
 เหรียญทอง เอซีซี แทร็กเอเชียคัพ 2018 คีริน 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๗๖, ๒๙ มกราคม ๒๕๖๔
 อ้างอิง
# เจ้าหญิงอันนาแห่งบาวาเรีย
เจ้าหญิงอันนาแห่งบาวาเรีย  ประสูติเมื่อวันที่ 15 มีนาคม 2521 ณ มิวนิก ประเทศเยอรมนี ทรงเป็นพระธิดาใน เจ้าชายลุดวิจ เฟอร์ดินานด์แห่งไซน์-วิตเกนชไตน์-เบอร์เลบวร์ค กับ เคาน์เตสอิวอนน์ พระอิสริยยศเดิมคือ (เจ้าหญิงอันนาแห่งไซน์-วิตเกนชไตน์-เบอร์เลบวร์ค) พระองค์ทรงมีพระเชษฐาและพระขนิษฐา 3 พระองค์ พระองค์ทรงการศึกษาในประวัติศาสตร์และการเมืองจากมหาวิทยาลัยสแตนฟอร์ด และการเขียนโปรแกรมสร้างสรรค์ในมหาวิทยาลัยอีสต์แองเกลีย ต่อมาเมื่อทรงเรียนจบ พระองค์ทรงงานในฐานะนักข่าว อีกทั้งยีงทรงเป็นนักเขียนชีวะประวัติของบุคคลสำคัญของประเทศ
 เสกสมรส 
เจ้าหญิงอันนาแห่งไซน์-วิตเกนชไตน์-เบอร์เลบวร์ค ทรงเสกสมรสกับ ท่านพระองค์ชายเอมานูเอล ซึ่งทั้ง 2 พระองค์เป็นเจ้าชายและเจ้าหญิงของราชวงศ์เยอรมันเหมือนกัน โดยเสกสมรสเมื่อวันที่ 6 สิงหาคม 2548 เจ้าหญิงแอนน์ รับพระราชทานพระอิสริยยศcละฐานันดรคือ เฮอร์รอยัลไฮเนส เจ้าหญิงอันนาแห่งบาวาเรีย พระชายา โดยงานเสกสมรสนั้น มีแขกร่วมงานเพียง 300 คน ทั้ง 2 มีพระบุตรดังนี้
เจ้าชายเลโอปอลด์
เจ้าหญิงเอวา
เจ้าชายกาเบรียล

 เหรียญ 
 50px Recipient of the 70th Birthday Badge Medal of King Carl XVI Gustaf (Kingdom of Sweden, 30 April 2016).
 อ้างอิง 
 "Anna von Bayern". Random House. Retrieved 13 April 2014.
 European Royal History Journal 2005: volume 8.4, page 19
 Online Gotha - Bavaria
 "70th anniversary of king Carl Gustav of Sweden in Stockholm Sweden on... Fotografía de noticias 115116367 | Getty Images". dailymail.co.uk. 2016-05-02. Retrieved 2016-05-09.